চট্টগ্রাম- ৮আসনের সংসদ সদস্য মঈনুদ্দিন খান বাদল এম.পি বলেছেন, বর্তমান সরকার ধর্মীয় সংখ্যালঘুদের অধিকার রক্ষায় দৃঢ় অঙ্গিকারবদ্ধ। বাংলাদেশ ধর্মীয় সম্প্রীতিকে প্রাধান্য দেয় এবং একে অপরের সঙ্গে সুসম্পর্ক ও শান্তিপূর্ণ সহাবস্থান বজায় রাখছে। প্রতিটি ধর্মীয় উৎসবে একে অপর আনন্দ ভাগাভাগি করে। ইতিমধ্যে প্রমাণ করেছে বাংলাদেশ সম্প্রদায় সম্প্রীতির মিলবন্ধন এটি আজ বিশ্বে স্বীকৃত। তিনি আরো বলেন, ধর্মীয় নিয়মনীতির মধ্যে থাকলে সমাজে শান্তির পূর্ণ পরিবেশ বজায় থাকবে। আমি মনে করি যুব সমাজকে অবক্ষয়ের হাত থেকে রক্ষা করতে আমাদের সন্তানদের ধর্মীয় শিক্ষা বার্ধত্যমূলক করতে হবে। তিনি গত ৯ নভেম্বর ৫নং মোহরা ওয়ার্ড আন্তর্জাতিক কৃষ্ণভাবনামৃত সংঘ (ইস্কন) কর্তৃক আয়োজিত শ্রীশ্রী রাধাগৌবিন্দ মন্দির ও শিব মন্দিরের অন্নকূট মহোৎসবে প্রধান অতিথির ভাষণে উপরোক্ত কথা বলেন। এতে সভাপতিত্ব করেন হিন্দু বৌদ্ধ খ্রিস্টান ঐক্য পরিষদের চান্দগাঁও থানার সভাপতি মতিলাল দেওয়ানজী। অনুষ্ঠানে প্রধান বক্তা হিসেবে উপস্থিত ছিলেন বিশিষ্ট সমাজসেবক ও দানবীল ধর্মানুরাগী সুকুমার চৌধুরী। আশির্বাদক ছিলেন ইস্কন বাংলাদেশ এর সহ-সভাপতি শ্রীমৎ ভক্তিপ্রিয়ম গদাধর গোস্বামী মহারাজ। স্বাগত বক্তব্য রাখেন ইস্কন শ্রীশ্রী রাধামাধব মন্দির ও গৌর নিতাই আশ্রম, নন্দনকানন, চট্টগ্রামের অধ্যক্ষ শ্রীমান পন্ডিত গদাধর দাস ব্রহ্মচারী। বিশেষ অতিথি ছিলেন মোহরা ওয়ার্ড আওয়ামী লীগের যুগ্ম আহ্বায়ক জসিম উদ্দিন, মহানগর যুবলীগের সদস্য নঈম উদ্দিন খান। শুভেচ্ছা বক্তব্য রাখেন মোহরা ওয়ার্ড ইস্কন শ্রীশ্রী রাধাগৌবিন্দ মন্দিরের অধ্যক্ষ শ্রীমান সর্বমঙ্গল গৌরহরি দাস ব্রহ্মচারী। প্রেস বিজ্ঞপ্তি